CELEX: 62010CA0087
Language: fi
Date: 2011-06-09 00:00:00
Title: Asia C-87/10: Unionin tuomioistuimen tuomio (kolmas jaosto) 9.6.2011 (Tribunale Ordinario di Vicenzan (Italia) esittämä ennakkoratkaisupyyntö) — Electrosteel Europe sa v. Edil Centro SpA (Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla — Asetus (EY) N:o 44/2001 — Erityinen toimivalta — 5 artiklan 1 alakohdan b alakohdan ensimmäinen luetelmakohta — Kanteen perusteena olevan sopimusvelvoitteen täytäntöönpanopaikan tuomioistuin — Tavaran kauppa — Toimituspaikka — Sopimus, joka sisältää lausekkeen ”Luovutus: noudettuna lähettäjältä” )

30.7.2011   
            
            
               FI
            
            
               Euroopan unionin virallinen lehti
            
            
               C 226/6
            
         Unionin tuomioistuimen tuomio (kolmas jaosto) 9.6.2011 (Tribunale Ordinario di Vicenzan (Italia) esittämä ennakkoratkaisupyyntö) — Electrosteel Europe sa v. Edil Centro SpA
   (Asia C-87/10) (1)
   
   (Tuomioistuimen toimivalta sekä tuomioiden tunnustaminen ja täytäntöönpano siviili- ja kauppaoikeuden alalla - Asetus (EY) N:o 44/2001 - Erityinen toimivalta - 5 artiklan 1 alakohdan b alakohdan ensimmäinen luetelmakohta - Kanteen perusteena olevan sopimusvelvoitteen täytäntöönpanopaikan tuomioistuin - Tavaran kauppa - Toimituspaikka - Sopimus, joka sisältää lausekkeen ”Luovutus: noudettuna lähettäjältä”)
   2011/C 226/09
   Oikeudenkäyntikieli: italia
   
      Ennakkoratkaisua pyytänyt tuomioistuin
   
   Tribunale Ordinario di Vicenza
   
      Pääasian asianosaiset
   
   
      Kantaja: Electrosteel Europe sa
   
      Vastaaja: Edil Centro SpA
   
      Oikeudenkäynnin kohde
   
   Ennakkoratkaisupyyntö — Tribunale Ordinario di Vicenza — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (EYVL L 12, s. 1) 5 artiklan 1 kohdan b alakohdan tulkinta — Erityinen toimivalta — Käsite ”paikkakunta, missä tavarat sopimuksen mukaan toimitettiin tai oli toimitettava” — Tavaroiden lopullinen määräpaikka vai paikka, jossa myyjä vapautuu toimitusvelvollisuudestaan
   
      Tuomiolauselma
   
   
               1)
            
            
               Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 asetuksen 5 artiklan 1 alakohdan b alakohdan ensimmäistä luetelmakohtaa on tulkittava siten, että paikkakunta, jolla tavarat sopimuksen mukaan toimitettiin tai oli toimitettava, on määriteltävä kuljetuskaupassa tämän sopimuksen sopimusmääräysten perusteella.
            
         
               2)
            
            
               Sen tutkimiseksi, onko tämä toimituspaikka määritetty sopimuksen mukaan, kansallisen tuomioistuimen, jonka käsiteltäväksi asia on saatettu, on otettava huomioon kaikki kyseisen sopimuksen merkitykselliset ehdot ja lausekkeet, jotka ovat senlaatuisia, että tämä paikka voidaan selvästi määrittää niiden avulla; näihin kuuluvat kansainvälisen kauppakamarin laatimien Incoterms-toimituslausekkeiden (international commercial terms), sellaisina kuin ne ovat vuonna 2000 julkaistussa versiossa, kaltaiset yleisesti tunnustetut ja kansainvälisessä kauppatavassa vahvistetut ehdot ja lausekkeet.
            
         
               3)
            
            
               Jos toimituspaikkaa ei voida määritellä tällä perusteella ilman, että viitataan sopimukseen sovellettavaan aineelliseen oikeuteen, tämä paikkakunta on se, jolla tavarat fyysisesti luovutettiin, minkä perusteella ostaja on saanut tai ostajan olisi pitänyt saada tosiasiallinen määräysvalta näihin tavaroihin myyntitoimen lopullisessa määränpäässä.
            
         
      (1)  EUVL C 100, 17.4.2010.